O z n a m
SZZ OV vo Zvolene usporiada v dňoch 8. - 9. októbra 2026 v priestoroch veľkej zasadačky administratívnej budovy na námestí SNP 35/48 (bývalého okresný úrad Zvolen) Okresnú výstavu ovocia, zeleniny a kvetov - 43. ročník, spojenú so súťažou o Najkrajšie jablko a hrušku. Vchod cez dvor – plechová brána.
Preberanie exponátov od vystavovateľov bude v stredu 7.10.2026 v dobe od 14:00 -18:00 hodín v priestoroch výstavy.

Výstava bude otvorená   v štvrtok v dobe od 9:00 - 18:00 hod.

                                        v piatok  v dobe od 9:00 - 17:00 hod.

U ovocia (jablka a hrušky) dodať minimálne 3 kusy a viac, u ostatného ovocia, zeleniny, kvetov a iných exponátov (zaváraniny, ovocné vína apod.) podľa uváženia a možnosti vystavovateľa.

Všetky exponáty označiť čitateľne menom pestovateľa, druhom - hruška, jablko, slivka a odrodou - Bohemica, Idared, Jojo a pod..
Na výstavu predkladať len zdravé a nepoškodené plody, jablká a hrušky so stopkami. Plody napadnuté chorobami a škodcami, ako i leštené jablká nebudú zaradené do hodnotenia. Vystavované exponáty budú hodnotené odbornou komisiou a z vystavovaných exponátov bude tiež vyhodnotené Najkrajšie jablko a hruška regiónu. Pokiaľ vystavovatelia budú požadovať vrátenie exponátov (na čo upozornia pracovníka preberajúceho exponáty), tieto si môžu prevziať v piatok od 17:00 hod po ukončení výstavy. Ostatné exponáty budú po ukončení výstavy poskytnuté sociálnym zariadeniam mesta Zvolen.

Okresnej výstavy sa môžu s výpestkami zúčastniť aj nečlenovia SZZ.

Žiadame všetkých predsedov ZO, výbory jednotlivých ZO, aby zabezpečili najkrajšie výpestky zo svojich ZO, ako i účasť funkcionárov a členov na výstave.

Pri doprave väčšieho množstva exponátov z miestnych výstav okresov Detva a Krupina uhradíme ich náklady na dopravu do Zvolena.

Všetkým SZZ ZO bude poštou a e-mailom odoslaný tento oznam a pozvánka. Prosíme o umiestnení na vývesné tabule, brány, bráničky. Informovať svojich členov, ako i ostatnú verejnosť o konaní výstavy.

Vystavovatelia môžu priniesť, podľa možností, i viac ovocia na občerstvenie pre návštevníkov výstavy.

Vo Zvolene 10.09.2026       Za SZZ OV  predseda       Ľubomír Paulenka
                                                                podpredseda  Ludvík   Juráček
